**Imatra Junior University – UNIVERSOMA**

3lk. Puhdas vesi -teema  
Luonnonvesioppitunnin kertauskysymykset

**Mitä veden täyskierto toi veden pohjaan veden pinnalta?**Happirikasta vettä.  
  
**Miksi järven pohjasta voi loppua happi?**Järvi rehevöityy, pohjaan tulee liikaa tavaraa hajotettavaksi ja hajottajaeläimet kuluttavat hapen loppuun.   
  
**Miksi haluat pitää Saimaan puhtaana?**Uiminen, kalastus, veneily, kauniit maisemat, maukkaat kalat, paljon erilaisia vesilintuja ja -kasveja jne.

**Voiko järvivettä juoda? Miksi ei?**Järvivettä ei pidä sellaisenaan juoda. Vaikka vesi näyttäisi puhtaalta, siinä voi olla mikrobeja ja epäpuhtauksia, joita ei voi paljaalla silmällä huomata tai maistaa.

**Mikä eläin Saimaalla tarvitsee ihmisen suojelua?**Saimaannorppa.

**Mitä on mikromuovi?**Muovista irronneita pienenpieniä palasia ja hiukkasia, jotka voivat kulkeutua kalojen suuhun ja sitä kautta meihin ihmisiin.

**Saako roskia heittää Saimaaseen tai muihin vesistöihin?**Ei, koska ne hajoavat mikromuoviksi.

**Saako Saimaaseen tai muuhun vesistöön pissata?**Ei, pissa rehevöittää vettä.

**Voitko pestä hiuksesi mökillä shampoolla järvessä? Miksi et?**Pesuaineet rehevöittävät järveä.

**Mitä pelloita ja pientareilta valuva savi tekee vesistöille?**Värjää vettä harmaaksi, tekee veden sameaksi ja rehevöittää vettä.

**Millä merkillä varustettuja pesuaineita kannattaa hankkia mökille?**Ympäristömerkillä, kuormittavat vähemmän vesistöä ja muuta ympäristöä.

**Voiko mökkilaiturilla pestä mattoja ja astioita ja heittää likaveden järveen?**Ei. Veden mukana pesuaineet menevät järveen ja järvi rehevöityy. Pesuaineiden tulee imeytyä maahan ja valua sitä kautta järveen.

**Jos vedessä on sinilevää, miten toimit?**Ei mennä uimaan. Jos on käyty uimassa, peseydytään hyvin eikä nielaista vettä.